Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: A felsőoktatásról szóló 2005. évi CXXXIX. törvény egyházi felsőoktatási intézményekre
Paragraph Index: 1412

6. A képzési célja: A Vaisnava jógamester szakon folyó oktatás célja a vaisnava hittudományban jártas olyan szakemberek képzése, akik alapszinten ismerik a jógaszentírásokat és ezek magyarázatait, a jógahagyományokhoz kapcsolódó vallásfilozófiát és azok alkalmazását, a hinduizmus irányzatait, különös tekintettel a vaisnavizmusra, a vaisnavizmus nyugati elterjedésének történetét és körülményeit. Ismerik a szanszkrit nyelvet, a jóga különféle gyakorlati elemeit (ászanák, meditáció és légzőgyakorlatok), illetve azok élettani hatásait, valamint az általános anatómiát, élettant, s az általános egészségtannal kapcsolatos ismereteket. Ismerik a jóga valódi szerepét és lehetőségeit a mai ember életében s mindezeket képesek továbbadni, tanítani és fejleszteni. Az alapszakon az oklevél kiadásának feltétele egy államilag elismert középfokú C típusú vagy azzal egyenértékű nyelvvizsga letétele.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes